Ջաստին Ուելբի

**Ջաստին Պորտալ Ուելբի** (, ), բրիտանացի հոգևոր գործիչ։ 2013 թվականի մարտի 21-ից 2025 թվականի հունվարի 6-ը՝ Քենթերբերիի արքեպիսկոպոս։

Իրավաբան Ջոն Սմայտի գործով, որը մեղադրվել էր սեռական բնույթի բռնության մեջ ավելի քան հարյուր երեխայի նկատմամբ և վախճանվել է 2018 թվականին այդպես էլ չներկայանալով դատարան, Անգլիկան եկեղեցու անգործության ֆոնի վրա առաջացել էր սկանդալ և 2025 թվականի  հունվարի 6-ին Ջաստին Ուելբին հայտարարել է պաշտոնաթողության մասին, ինչից հետո Քենթերբերիի արքեպիսկոպոսական պաշտոնական գործառույթները մինչև փոխարինող նշանակելը ղեկավարվերլ է Յորքի արքեպիսկոպոսի կողմից։

## Կենսագրություն
Նրա հայրական կողմից պապը՝ Բերնարդ Վելերը, Գերմանիայից Անգլիա ներգաղթած հրեա էր, առևտրական, ով փոխել էր հրեական ազգանունը անգլիականով՝ Ուելբի։ Երկու ծնողներն էլ մայրը՝ Ջեին Ջիլիան Պորտալ և հայրը Գեյվին Բրամխոլ Ջեիմ Ուելբին (ծննդականով Բերնարդ Գեիվին Վելլեր), հարբեցող էին։ Ընտանիքը բաժանվել է 1959 թվականին և երեքամյա Ջաստինը մնացել է հոր խնամքին։ Վերջինս 1977 թվականին մահացել է հարբեցողության պատճառով առաջացող հիվանդությունից։
Ավարտել  է Սբ. Պետրոսի նախնական դպրոցը, էտոնի և Տրինիտիի քոլեջները, որտեղ սովորել է պատմություն և իրավագիտություն։ 11 տարիների ընթացքում  աշխատել է նավթի արդյունաբերությունում՝ առաջին 5 տարիները Փարիզի Elf Aquitaine կազմակերպությունում, որից հետո 6 տարի Լոնդոնում որպես Enterprise Oil ֆինանսական կառավարիչ, զբաղվել է Հյուսիսայի ծովի և Արևմտյան Աֆրիկայի ծրագրերով։ 1983 թվականին ավտովթարից մահացել է նրա յոթ ամսական աղջիկը։ Իսկ վեց տարի հետո (1989 թվականին) Ուելբին լքել է ղեկավար պաշտոնը, քահանայական ծառայության վերադառնալը պատճառաբանել է Աստծո կողմից  կանչված լինելու «զգացողությամբ»:

Դեռևս նավթային արդյունաբերությունում աշխատելուց առաջ Ջաստին Ուելբին եղել է աշխարհիկ առաջնորդ Բրոմպտոնի Սբ․Տրոիցի եկեղեցում (Լոնդոն)։ 1989-1992 թվականներին սովորել է աստվածաբանություն և  պատրաստվել է աստիճան ընդունելու Սբ․ Հովհաննեսի քոլեջում (Դարհեմի համալսարանն), որտեղ ստացել է քահանայի դիպլոմ և էթիկայի բակալավրի մասնագիտացված դիպլոմ։ 1992 թվականին ձեռնադրումից հետո որպես սարկավագ, ծառայել է 15 տարի Քովենթրիի թեմում։ Այդ ընթացքում նա եղել է տեղապահ Բոլոր Սրբերի և Կույս Մարիամի տաճարներում Նունիթոնում (1992-1995), որից հետո ռեկտոր Սբ․Հակոբ եկեղեցում և տեղապահ Սբ․ Միքայելի տաճարում (1995-2002)։

Նշանակվել է Քենթերբերիի արքեպիսկոպոս։ Պաշտոնին անցել է 2013 թվականի մարտի 21-ին։ 2013 թվականի հուլիսի 5-ին դիմել է Անգլիկան Եկեղեցու ղեկավարությանը, հայտարարել է, որ վերջին քննարկումները միասեռ ամուսնությունների մասին ցույց են տվել, որ Եկեղեցին, «վտանգում է փոփոխվող հասարակության հետ միաքայլ չլինել», որ եկեղեցական լիդերները պետք է վերանայեն իրենց վերաբերմունքը միասեռամոլների նկատմամբ «նույնիսկ, եթե դա նրանց դուր չի գալիս»։ Ընդգծել  է, որ «դուր է գալիս, թե ոչ պետք է ընդունենք, որ սեքսուալության ոլորտում հեղափողություն է եղել», «գոյություն ունի նկատելի թշնամանք Եկեղեցու նկատմաբ, մենք պետք է վերանայենք մեր ուղղությունը և գիտակցենք նոր կոնտեքստը»։

Ջաստին Ուելբին եղել է Քեմբրիջում Վուլֆի համալսարանի միջկրոնական հարաբերությունների հովանավորը։

2013 թվականի հոկտեմբերի 23-ին Ջաստին Ուելբին անցկացրել է արքայազն Ջորջի, Քեմբրիջի դուքս Ուիլիամի որդու և Քեմբրիջի դքսուհի Քետրինի  մկրտության կարգը։ Մկրտությունը անցկացվել է Սուրբ-Ջեյմսի պալատի Թագավորական մատուռում։

2022 թվականի սեպտեմբերին ղեկավարել է Նորին Մեծություն Էլիզաբեթ II հիշատակի և հուղարկավորության արարողությունը։

2023 թվականի մայիսի 6-ին Ուելբին նախագահել է Կարլ III-ի և Կամիլայի թագադրման արարողությունը: Նա Քենթերբերիի առաջին արքեպիսկոպոսն էր, որը մոտ յոթանասուն տարիների ընթացքում նախագահել Է թագադրման արարողությունը: Թագադրման արարողությունը նախագահող վերջին արքեպիսկոպոսը՝ Ջեֆրի Ֆիշերն էր, որը 1953 թվականի հունիսի 2-ին նախագահեց էլիզաբեթ II-ի թագադրման արարողությունը:

## Ծանոթագրություն

## Արտաքին հղումներ
* Джастин Уэлби: Архиепископ Кентерберийский, полный профиль и биография
* Новым духовным главой Англиканской церкви стал Джастин Уэлби

 
Կատեգորիա:Անգլիայի քաղաքական գործիչներ
Կատեգորիա:Քենթերբերիի արքեպիսկոպոսներ
Կատեգորիա:Անգլիկան եպիսկոպոսներ
Կատեգորիա:Անգլիկան արքեպիսկոպոսներ
Կատեգորիա:Բրիտանացի գործարարներ
Կատեգորիա:Աստվածաբանական գիտությունների դոկտորներ